efsyn.gr

Απερίγραπτες σκηνές εκτυλίχθηκαν στο Ζάππειο Μέγαρο, στη διάρκεια ημερίδας του Πανελλήνιου Ιατρικού Συλλόγου (ΠΙΣ) για τις Συμπράξεις Δημόσιου - Ιδιωτικού Τομέα (ΣΔΙΤ).

Διμοιρίες των ΜΑΤ που ήταν παρατεταγμένες εξωτερικά, χρησιμοποίησαν βία και δακρυγόνα, προκειμένου να εμποδίσουν μέλη ενώσεων των νοσοκομειακών γιατρών να μπουν στην αίθουσα.

Ωστόσο, οι γιατροί κατάφεραν να εισέλθουν, κατέλαβαν το βήμα και απαιτούν να διακοπούν οι εργασίες της ημερίδας.

Εντός του κτιρίου παραμένουν η ΟΕΝΓΕ, η ΠΟΕΔΗΝ, η ΕΙΝΑΠ, το ΠΑΜΕ εκπρόσωπος της ΑΔΕΔΥ και φοιτητές της ιατρικής.

Βασικά τους αιτήματα είναι η δημόσια δωρεάν υγεία, η ακύρωση των σχεδίων της κυβέρνησης για ιδιωτικοποιήσεις και η ακύρωση της σημερινής ημερίδας που έχει θέμα τις ιδιωτικοποιήσεις.

Οι συγκεντρωμένοι δήλωσαν ότι δεν θα φύγουν από το Ζάππειο, εάν δεν αποχωρήσουν οι συμμετέχοντες στο συνέδριο.

Λίγη ώρα αργότερα επισημοποιήθηκε ότι ημερίδα ακυρώνεται και οι διαδηλωτές αποχώρησαν από τον χώρο.

Διαβάστε το σημερινό αναλυτικό ρεπορτάζ της «Εφημερίδας των Συντακτών»: Στον δρόμο οι γιατροί για τις ΣΔΙΤ